open-index/open-wikipedia-markdown huggingface dataset:
Tafas

**Tafas** () on kaupunki Daraan maakunnan Daraan piirikunnassa Etelä-Syyriassa. Kaupungin asukasluku oli 32&nbsp;236 vuoden 2004 väestönlaskennassa.

## Maantiede
Tafas sijaitsee lähellä Syyrian Jordanian vastaista rajaa noin 18 kilometriä Daraan kaupungista pohjoiseen.

## Historia
Johann Ludwig Burckhardt mainitsi kylän vuonna 1822 julkaistussa teoksessaan sanoen sen tuhoutuneen wahhabien iskussa vuonna 1810. Gottlieb Schumacher kuvaili vuonna 1897 Tafasia suurehkoksi kyläksi, joka käsitti noin 100 kivirakennusta ja raunioita. 27. syyskuuta 1918 osmanien joukot tuhosivat kylän ja surmasivat sen asukkaita kostona turkkilaisiin kohdistetuista hyökkäyksissä. Samat kylän tuhonneet joukot tuhottiin Nuri as-Sa’idin ja T. E. Lawrencen johtamien arabien iskussa myöhemmin.

Maaliskuussa 2011 Tafasissa puhkesi Bašar al-Assadin hallinnon vastaisia mellakoita. Tuhannet mielenosoittajat olivat kerääntyneet kaupungin kaduille muutaman mielenosittajien kuoltua ja kaupungin Baath-puolueen toimisto poltettiin. Tuolloin kaupunkia kuvailtiin Assadin vastaisten mielenosoituksen keskukseksi. Sittemmin Syyrian sisällissodan aikana kaupunkia halltisivat Assadin hallinnon vastaiset kapinalliset. Keskushallinto palautettiin vuonna 2018, jolloin paikalliset kapinalliset suostuivat taistelujen päättämiseen sopimusratkaisulla. Levottomuudet alueella ovat kuitenkin jatkuneet. Syyrian kapinalliset valtasivat jälleen Tafasin ja koko Daraan maakunnan joulukuun alussa 2024.

## Lähteet
Odeon Leicester Square

**Odeon Leicester Square** on elokuvateatteri, joka sijaitsee Leicester Square -aukion itäpuolella Lontoossa, Yhdistyneessä kuningaskunnassa. Se on maan suurin yhden valkokankaan teatteri, vaikkakin siihen kuuluu rinnakkaisessa rakennuksesta viisi pienempää valkokangasta. Teatteri rakennettiin Oscar Deutschin omistaman Odeon Cinemas -elokuvateatteriketjun lippulaivaksi ja avattiin 2. marraskuuta 1937. 

Odeon Leicester Square rakennettiin entisen Alhambra Theatren paikalle, joka purettiin teatterin tieltä. Teatterirakennuksen suunnittelivat arkkitehdit Harry Weedon ja Andrewe Mather. Sen julkisivu on koristeltu mustin graniittilaatoin, ja rakennukseen kuuluva torni kohoaa noin 36,5 metrin korkeuteen. Teatterin sisätiloja on uudistettu useaan otteeseen, kuten esimerkiksi vuonna 1967.

Teatterissa järjestetään vuosittainen Royal Film Performance. Tapahtumaan kuuluu uuden elokuvan ensi-ilta, johon kutsutaan maan nykyinen hallitsija tai kuningasperheen jäseniä sekä julkisuuden henkilöitä. Vuoteen 1961 saakka tapahtuma järjestettiin Odeon Leicester Squaren ja Empire-teatterin välillä vuorovuosin. Lisäksi teatterissa järjestetään eurooppalaisten ja kansainvälisten elokuvien ensi-iltoja.

## Lähteet

## Aiheesta muualla

* Teatterin verkkosivut  Odeon.co.uk 
* The Odeon Leicester Square Arthurlloyd.co.uk
Lisa Ryzih

**Elizaveta Vladimirova ”Lisa” Ryzih** (s. 27. syyskuuta 1988 Omsk, Neuvostoliitto) on saksalainen seiväshyppääjä.

Ryzih saavutti EM-kilpailuissa hopeaa Amsterdamissa 2016 tuloksella 470 ja pronssia  Barcelonassa 2010 hypättyään tuolloisen ennätystuloksensa 465 cm. Sisäratojen EM-kilpailuissa hän sai hopeaa Belgradissa 2017 ennätyksellään 475&nbsp;cm. Lisäksi hän on sijoittunut seitsemänneksi Pariisin EM-hallikilpailuissa 2011 ja Helsingin EM-kisoissa 2012, kuudenneksi Lontoon olympialaisissa 2012, kahdeksanneksi Moskovan MM-kilpailuissa 2013, neljänneksi Zürichin EM-kilpailuissa 2014, 12:nneksi Pekingin MM-kilpailuissa 2015, kymmenenneksi Rio de Janeiron olympialaisissa 2016, viidenneksi Lontoon MM-kilpailuissa 2017 ja 17:nneksi Dohan MM-kilpailuissa 2019.

Ryzih voitti alle 18-vuotiaiden maailmanmestaruuden Sherbrookessa 2003, alle 20-vuotiaiden maailmanmestaruuden Grossetossa 2004 ja alle 23-vuotiaiden Euroopan-mestaruuden Kaunasissa 2009.

Ryzih hyppäsi ulkorataennätyksensä 473 cm Jockgrimissa 19. heinäkuuta 2016. 

Ryzih poseerasi saksankielisessä Playboy-lehdessä rinnat paljaina heinäkuussa 2021 juuri ennen Tokion olympialaisia, joihin hänet oli valittu. 

## Lähteet
* 
* 

### Viitteet
Ouarzazate

**Ouarzazate** () on Ouarzazaten provinssin pääkaupunki Drâa-Tafilaletin alueella Marokossa. Kaupungista 25 kilometriä luoteeseen sijaitseva Aït Benhaddoun kylä kuuluu Unescon maailmanperintöluetteloon. Vuoden 2014 väestönlaskennan mukaan kaupungissa oli noin 71&nbsp;000 asukasta. Ouarzazaten ympäristö on tunnettu kuvauskohde, joka on toiminut monien elokuvien ja televisiosarjojen kuvauspaikkana.

## Lähteet

## Aiheesta muualla

* Ourazazatessa kuvattuja elokuvia ja sarjoja imdb.com
Mia Eklund

**Mia Nicole Eklund** (s. 30. lokakuuta 1994 Tallinna, Viro) on suomalainen tennispelaaja. Hän edustaa Suomessa GVLK:ta. Aiemmin hän on edustanut Smash-Tennistä.

Eklund voitti naisten kaksinpelin Suomen mestaruuden sisäkentillä vuonna 2012 päihitettyään loppuottelussa Johanna Hyötyn. Hänen valmentajanaan toimi kymmenen vuoden ajan Bruno Loit, mutta sittemmin hänen valmentajinaan ovat toimineet Robert Varga (toukokuu 2013 – heinäkuu 2013), Xavier De Castro (elokuu 2013 – lokakuu 2013), Cesar Coutinho (marraskuu 2013 – toukokuu 2014), Bruno Alves ja Santiago Ventura.

Eklund (WTA 784) selvisi ensimmäiseen ITF-tason kaksinpelifinaaliin Hammametin 15 000 Yhdysvaltain dollarin arvoisessa turnauksessa lokakuussa 2017. Lähes kolme ja puoli tuntia kestäneessä loppuottelussa Italian Michele Alexandra Zmau (WTA 829) oli parempi luvuin 4−6, 6−3, 7−6(4). Nelinpelissä Eklund saavutti kaksi ITF-tason turnausvoittoa samassa paikassa. Ensimmäisen kaksinpelin ammattilaisturnausvoittonsa Eklund saavutti marraskuussa Tunisiassa pelatussa ITF-turnauksessa.

Eklund ilmoitti ammattilaisuransa lopettamisesta syyskuussa 2019. Viimeiset ottelunsa hän pelasi toukokuussa 2019.

## Lähteet

## Aiheesta muualla
*Mia Eklundin kotisivut 
*
*
New Yorkin kaupunginooppera

**New Yorkin kaupunginooppera** eli **The New York City Opera** (*NYCO*) on yhdysvaltalainen oopperaseurue, joka on alkujaan perustettu laajalle yleisölle ja lippujen hinnat pidettiin kohtuullisina. Se toimi pitkään samoissa tiloissa kuin New York State Theater, jonka Lincoln Centerissä New Yorkissa sijaitsevan rakennuksen on suunnitellut Philip Johnson. Ooppera on alkujaan perustettu 1943, ja se siirtyi 1966 Lincoln Centeriin.

Oopperan toiminta siirtyi 2011 pois Lincoln Centeristä taloudellisten vaikeuksien vuoksi. Toimistotilat ja arkistot siirtyivät osoitteeseen 75 Broad St. Lower Manhattanille. Kaudella 2011–2012 NYCO esitti neljä oopperaa eri paikoissa New Yorkissa, muun muassa Brooklyn Academy of Musicin tiloissa.

Oopperan toiminta päättyy vuonna 2013 taloudellisista syistä. Sillä on edessä konkurssi puuttuvien 7 miljoonan dollarin vuoksi.

NYCO:ssa on perinteisesti moni amerikkalainen laulaja aloittanut uransa. Tuotannoista on noin kolmannes amerikkalaisia oopperoita.

Oopperassa ovat uransa alkuvaiheissa laulaneet muun muassa Placido Domingo, Phyllis Curtin, Lucia Evangelista, Shirley Verrett ja June Anderson.

## Lähteet

## Aiheesta muualla
* NYC Opera
Panssaridivisioona Feldherrnhalle 1

**Panssaridivisioona Feldherrnhalle 1** oli Saksan maavoimien panssariyhtymä toisen maailmansodan lopulla.

## Perustaminen
Divisioona perustettiin 27. marraskuuta 1944 nimeämällä panssarikrenatööridivisioona Feldherrnhalle uudelleen.

## Historia
Divisioona liitettiin marraskuussa Etelän armeijaryhmän 6. armeijan III armeijakuntaan, jonka mukana se osallistui Budapestin taisteluun. Vuoden alussa divisioona kuului saman armeijan IX SS-armeijakuntaan jatkaen taistelua Unkarissa. Maaliskuussa divisioona liitettiin armeijaryhmän 8. armeijaan muodostettuun armeijakunta Feldherrnhalleen, jonka mukana se vetäytyi Slovakiaan. Toukokuussa divisioonan jäänteet kuuluivat keskustan armeijaryhmän 1. panssariarmeijan III armeijakuntaan taistellen Saksan alueella.

Divisioona antautui toukokuussa.

## Lähteet
* 

### Viitteet
Carsten Schlangen

**Carsten Schlangen**  (s. 31. joulukuuta 1980) on saksalainen keskimatkojen juoksija. Hän sijoittui hopealle 1 500 metrin juoksussa Barcelonan EM-kilpailuissa 2010. Pariisin EM-hallikilpailuissa 2011 hän oli samalla matkalla neljäs. Hän on edennyt 1&nbsp;500 metrillä välieriin Pekingin 2008 ja Lontoon 2012 olympialaisissa sekä Moskovan MM-kilpailuissa 2013. Schlangenin ennätys 1 500 metrillä on 3.33,64 ja 800 metrillä 1.46,81.

## Lähteet
* 
* http://www.tilastopaja.org/db/at.php?Sex=1&ID=68448

### Viitteet
Miriam Bryant

**Miriam Bryant** (s. 8. maaliskuuta 1991 Göteborg, Ruotsi) on ruotsinsuomalainen laulaja ja lauluntekijä.

## Elämä ja ura
Bryant syntyi Göteborgissa brittiläiselle isälle ja suomalaiselle äidille. Hän kävi siellä suomalaista koulua ja vietti aikaa myös Suomessa äitinsä kotikunnassa Iisalmessa. Bryantin mukaan hänen lapsuudessaan suomalaistaustaiset kohtasivat Ruotsissa väheksyntää, minkä vuoksi hän toi esille mieluummin isänsä puoleisia englantilaisjuuriaan.

Bryantin esikoisalbumi *[[Raised in Rain]]* ilmestyi vuonna 2013. Osallistuttuaan vuonna 2015 Ruotsin *Så mycket bättre* -televisio-ohjelmaan, joka vastaa formaatiltaan suomalaista televisiosarjaa *[[Vain elämää (televisiosarja)|Vain elämää]]*, hänen suosionsa kasvoi nopeasti.

Kahdella ensimmäisellä albumillaan Bryant käytti englantia laulukielenään, kolmannella *PS jag hatar dig* -albumilla (2021) hän vaihtoi kielen ruotsiksi. Vuonna 2024 Bryant julkaisi ensimmäisen suomenkielisen singlensä ”Mustelmilla”, joka perustuu hänen alun perin ruotsinkieliseen hittikappaleeseensa ”Blåmärkshårt (Mi Amor)”. Myöhemmin samana vuonna hän sai kutsun Suomen itsenäisyyspäivän vastaanotolle Presidentinlinnaan.

## Diskografia

### Albumit
* 
* 
* 
* *Okej att dö* (2025)

### EP:t
* 
* 
* 

### Singlet
* Finders, Keepers (2012)
* Raised in Rain (2012)
* Push, Play (2013)
* Last Soul on Earth (2013)
* Dragon (2014)
* One Last Time (2015)
* Ett sista glas (2015)
* Life Is a Flower (2015)
* Stationen (2015)
* The Only One (2015)
* Allt jag behöver (2015)
* Black Car (2016)
* Game (2016)
* Nån av oss (2020)
* Passa dig (2020)
* Ge upp igen (2020)
* Mustelmilla (Mi Amor) (2024)
* Otan kii (Isac Elliot feat. Miriam Bryant, 2024)
* Tää on slut (2024)

## Lähteet

## Aiheesta muualla
Paul Janes

**Paul Janes** (11. maaliskuuta 1912 Leverkusen, Saksa – 12. kesäkuuta 1987 Düsseldorf, Saksa) oli saksalainen jalkapalloilija. Hän oli aktiiviuransa ajan pelipaikaltaan keskikenttäpelaaja.

## Ura seurajoukkueessa
Pelaamisen aikuisten tasolla Janes aloitti vuonna 1930 Fortuna Düsseldorfin joukkueessa. Ammattimaisesti hän pelasi vuoteen 1951 saakka edustaen Fortuna Dûsseldorfin lisäksi myös SpVgg. 1905 Wilhelmshavenia, Hamburger SV:tä ja Eintracht Frankfurtia.

## Ura maajoukkueessa
Maajoukkuetasolla Janes edusti Saksan jalkapallomaajoukkuetta vuosien 1932–1942 aikana kaikkiaan 71 ottelussa onnistuen pelaamissaan otteluissa maalinteossa kaikkiaan seitsemän kertaa. Hän oli mukana myös maan edustusmiehistössä vuosien 1934 ja 1938 MM-kilpailuissa. Hän myös toimi Saksan maajoukkueen kapteenina vuosina 1939–1942.

## Ura valmentajana
Pelaajauransa jälkeen Janes valmensi Fortuna Dûsseldorfia viimeisten aktiivivuosiensa ajan, eli vuodet 1949–1951. Tämän lisäksi hän valmensi myöhemmin SV Eintracht Trier 05:tä.

## Lähteet
Karl Hohmann

**Karl Hohmann** (s. 18. kesäkuuta 1908 Düsseldorf Saksa – 31. maaliskuuta 1974) oli saksalainen jalkapalloilija. Hän oli pelipaikaltaan keskikenttäpelaaja.

## Ura seurajoukkueessa
Jalkapallon pelaamisen Hohmann aloitti kahdeksanvuotiaana vuonna 1916 VfL Benrathin joukkueessa. Seuran riveissä hän pääsi pelaamaan myös edustusjoukkueen mukana, kunnes siirtyi vuosien 1937–1939 ajaksi pelaamaan FK Pirmasensiin. 

## Ura maajoukkueessa
Maajoukkuetasolla Hohmann edusti Saksan jalkapallomaajoukkuetta vuosien 1930–1937 aikana kaikkiaan 26 ottelussa onnistuen pelaamissaan otteluissa maalinteossa kaikkiaan 20 kertaa. Hän oli mukana myös maan edustusmiehistössä vuoden 1934 MM-kilpailuissa sekä vuoden 1936 kesäolympialaisissa.

## Ura valmentajana
Pelaajauransa jälkeen Hohmann valmensi Rot-Weiss Essenin joukkuetta vuosien 1949–1954 ajan. Hän johdatti seuran myös Saksan cupin voittoon vuonna 1953.

## Lähteet
Joensuun lyseon lukio

**Joensuun lyseon lukio** on Joensuussa sijaitseva toisen asteen yleisivistävä oppilaitos. Joensuun lyseo on perustettu vuonna 1865, ja on Suomen toiseksi vanhin suomenkielinen oppikoulu. 

Koulussa voi opiskella sekä kansalliseen ylioppilastutkintoon tähtäävät opinnot, että maailmanlaajuisen opetussuunnitelman mukaiset IB Diploma Programme -opinnot. Englanninkielisessä IB-opetuksessa lyseon lukio toteuttaa Opetus- ja kulttuuriministeriön vahvistamaa erityistä koulutustehtävää.

Valtakunnallisten pakollisten ja syventävien kurssien lisäksi Joensuun lyseon lukiossa on tarjolla koulukohtaisia soveltavia kursseja.

## Katso myös
* Joensuun lyseon historiaa
* Joensuun tyttölyseo

## Lähteet

## Aiheesta muualla
*Joensuun lyseon lukion kotisivu
*Facebook -sivu
* Alina Kuusisto: Sivistystä sydämellä – Joensuun lyseon lukio 150 vuotta.  Kirjokansi, Joensuu 2015.
Konrad Abeltshauser

**Konrad Abeltshauser** (s. 2. syyskuuta 1992 Bad Tölz) on saksalainen jääkiekkoilija, pelipaikaltaan puolustaja. Hän pelaa Saksan DEL-liigassa EHC Münchenissä.

Abeltshauser pelasi ennen ammattilaisuraansa juniorikiekkoa Quebecin junioriliigassa QMJHL:ssä, Halifax Mooseheadsin joukkueessa. Hän on NHL-seura San Jose Sharksin kuudennen kierroksen varaus vuodelta .

## Lähteet
Sandhausen

**Sandhausen** on kunta Saksassa Baden-Württembergin osavaltiossa. Se kuuluu Rhein-Neckar-Kreisin piirikuntaan. Kunnan pinta-ala on 15,6 neliökilometriä, ja siellä oli kesäkuun 2022 lopussa 15&nbsp;424 asukasta.

Paikallinen jalkapalloseura SV Sandhausen pelaa Saksan toiseksi korkeimmalla sarjatasolla 2. Bundesliigassa.

## Lähteet

## Aiheesta muualla

* Kunnan internetsivut
Mortal Decay

**Mortal Decay** on yhdysvaltalainen death metal -yhtye, joka perustettiin vuonna 1991.

Yhtyeen kolmannen demon, *Brutalizing Creationsin* saama positiivinen palaute toi yhtyeelle levytyssopimuksen Pulverizer Recordsin kanssa. Ensimmäinen studialbumi, *[[Sickening Erotic Fanaticism]]* julkaistiin vuonna 1997.

Helmikuussa 2013 yhtye solmi levytyssopimuksen brittiläisen Comatose Musicin kanssa. Yhtyeen neljäs studioalbumi, *[[The Blueprint for Blood Splatter]]* julkaistaan 26. marraskuuta 2013.

## Jäsenet
* John Hartman – kitara (1992–)
* Anthony Ipri – rummut (1991–2005, 2010–)
* Joe Gordon – kitara (1994–)
* Monty Mukerji – basso (2007–)
* Danny Nelson – laulu (2013–)

### Entiset jäsenet
* John Paoline – laulu (1991–1996, 2000–2005)
* Brandon Stockl – basso (1992–1994)
* Anthony Divigenze – kitara (1991–1993)
* Brian Valenti – kitara (1993–1994)
* Ron Steinhauer – basso (1994–2003)
* Kelly Izquierdo – laulu (1996–2000)
* Lou Suppa – basso (2003–2005)
* Ed Drozdowsky – basso (2005–2007)
* Justin DiPinto – rummut (2005–2010)
* Kevin McClintock – laulu (2005–2008)
* Anthony Shrader – laulu (2008–2013) 

## Diskografia
### Studioalbumit
* 
* 
* 
* 

### Kokoelma-albumit
* 

### Split-albumit
* 

### Demot
* 
* 
* 

## Lähteet

## Aiheesta muualla
* 
*
Manfred Kaltz

**Manfred Kaltz** (s. 6. tammikuuta 1953 Ludwigshafen am Rhein, Saksan liittotasavalta) on saksalainen entinen jalkapalloilija. Hän oli aktiiviuransa ajan pelipaikaltaan puolustaja.

## Ura seurajoukkueessa
Jalkapallon pelaamisen Kaltz aloitti 7-vuotiaana ja juniorivuosinaan hän pelasi VfL Neuhofenin (vuosina 1960-1968) TuS Altripin (1968–1970) ja Hamburger SV:n (1970–1971) joukkueissa. Hamburger SV:ssä hän pääsi pelaamaan myös aikuisten otteluita edustusjoukkueen mukana (581 ottelua, 76 maalia). Sen lisäksi Kaltz pelasi aikuisten tasolla myös FC Girondins de Bordeaux:n (1 ottelu) ja FC Mulhousen (12 ottelua, 1 maali).

Seurajoukkueuransa aikana hän saavutti Bundesliigan voiton kolmesti sekä Mestarien liigan, Saksan cupin ja Cup-voittajien cupin voitot kertaalleen.

## Ura maajoukkueessa
Maajoukkuetasolla Kaltz edusti Saksan liittotasavallan jalkapallomaajoukkuetta vuosien 1975–1983 aikana kaikkiaan 69 ottelussa ja teki kahdeksan maalia. Hän oli mukana myös maan edustusmiehistössä vuosien 1978 ja 1982 MM-kilpailuissa, vuosien 1976 ja 1980 EM-kilpailuissa sekä vuoden 1972  kesäolympialaisissa. Kaltz voitti Euroopan mestaruuden vuonna 1980 ja MM-hopeaa vuonna 1982.

## Lähteet
Doosan Arena

**Doosan Arena** on monikäyttöstadion, joka sijaitsee Plzeňin kaupungissa Tšekissä. Se on useimmin käytetty jalkapallossa, kun jalkapalloseura FC Viktoria Plzeň pelaa stadionilla kotiottelunsa. Stadion avattiin vuonna 1955 ja sitä kunnostettu kahteen kertaan historiansa aikana vuosina 2003 ja 2011. Se on nykyinen yleisökapasiteetti on 11&nbsp;700.

## Aiheesta muualla

* Stadion FC Viktoria Plzeňin kotisivustolla
Domenik Hixon

**Domenik Hixon** (s. 8. lokakuuta 1984 Neunkirchen) on saksalainen amerikkalaisen jalkapallon pelaaja, pelipaikaltaan laitahyökkääjä. Hixon pelasi vuosina 2007–2014 NFL-liigassa. Hän edusti urallaan Denver Broncosia, New York Giantsia ja Carolina Panthersia.

Hixon on kaksinkertainen Super Bowl -voittaja, voittaen mestaruuden vuosina 2007 ja 2011 New York Giantsin joukkueessa. Hixon lopetti ammattilaisuransa saadeessaan kolmannen polvivammansa harjoituskaudella 2014.

## Lähteet
Eduard Lewandowski

**Eduard Voldemarovitš Lewandowski** (s. 7. syyskuuta 1980 Krasnoturjinsk, Venäjä) on venäläissyntyinen saksalainen jääkiekkoilija, pelipaikaltaan oikea laitahyökkääjä.

Lewandowski on NHL-seura Phoenix Coyotesin kahdeksannen kierroksen varaus vuodelta .

## Lähteet
Hannu Pyykkönen (sarjakuvapiirtäjä)

**Hannu Pyykkönen** (s. 1961) on suomalainen sarjakuvapiirtäjä, jonka tuotantoon kuuluvat *Jurpo*-sarjakuvat. *Jurpo*-sarjakuvia on julkaistu ''Pahkasika''-huumorilehdessä ja kolmena albumina, jotka on julkaissut tamperelainen Banana Press. Pyykkönen on varsinaiselta ammatiltaan graafikko ja on päätyökseen työskennellyt mainosalalla.

## Teokset
* *Jurpo*, Banana Press, Tampere, 1989, 
* *Jurpo 2*, Banana Press, Tampere, 1990, 
* *Jurpo meissä*, Banana Press, Tampere, 1992, 

## Lähteet
Tertin kartano

**Tertin kartano** on Mikkelin Visulahdessa sijaitseva matkailuun erikoistunut kartano. Kartano sijaitsee noin seitsemän kilometriä Mikkelin keskustasta itään, entisen valtatie 5:n, nykyisen Kuopiontien pohjoispuolella. Kartanon palveluihin kuuluvat ravintola, kahvila, herkkumyymälä sekä mahdollisuus majoitukseen. Kartanoalueella on muun muassa arboretum, muuripuutarha ja yrttitarha. 

Kartanon ravintola on ollut useana vuonna Suomen parhaiden ravintoloiden listalla.  ja sille on myönnetty mm. Chaîne des Rôtisseurs -kilpi. Vuonna 2024 *[[National Geographic Society|National Geographic]]* valitsi Tertin 21 ravintolan ja ruokakohteen maailmanlaajuiselle listalleen.

Kartano sai postimerkin vuonna 2014. Merkki on myynnissä Mikkelin seudulla.

## Historia
Tertin historia alkaa jo 1540-luvulta, jolloin kartano tunnettiin Hintsalan rusthollina. Nykyään kartanoa ylläpitää Pylkkäsen suku, jonka omistuksessa kartano on ollut vuodesta 1894. Vuonna 2023 kartanon mailta löydettiin viikinkiaikaisia hautapaikkoja.

## Lähteet

## Aiheesta muualla
* Tertin kartano
* Sairilan seudun historiaa perinnettä ja nykyaikaa Tertti: s.185
Philipp Grubauer

**Philipp Grubauer** (s. 25. marraskuuta 1991 Rosenheim) on saksalainen jääkiekkoilija, pelipaikaltaan maalivahti. Hän edustaa tällä hetkellä NHL-liigassa pelaavaa Seattle Krakenia.

Grubauer teki NHL-debyyttinsä hänet varanneen Washington Capitalsin paidassa kaudella 2012–2013.

Heinäkuussa 2021 Grubauer teki Krakenin kanssa kuuden vuoden mittaisen ja yhteensä 35,4 miljoonan dollarin arvoisen sopimuksen.

## Lähteet
Tasakulmainen monikulmio

**Tasakulmainen monikulmio** on geometriassa monikulmio, joka kaikki kulmat ovat yhtä suuret. Jos vielä sivutkin ovat yhtä pitkät, on kyseessä säännöllinen monikulmio.

Tasakulmaiset monikulmiot perivät kaikki yleisen monikulmion ominaisuudet, mutta tasakulmaisuudesta seuraa esimerkiksi seuraava ominaisuus. Konveksin monikulmion kulmien summa saadaan määritettyä jakamalla monikulmio osakolmioihin. Niitä saadaan n-kulmiolle, jossa on n kappaletta kulmaa, aina n - 2 kappaletta. Jokaisen kolmion kulmien summa on 180°, joten n-kulmion kulmien summa on 
:(n-2)180^\circ = 180^\circ n - 360^\circ . 
Koska tasakulmaisessa n-kulmiossa kaikki kulmat ovat samoja, antaa tämä yhdelle sisäkulmalle 
:\alpha = 180^\circ - \frac{360^\circ}{n} .

## Esimerkkejä
Seuraavat esimerkit ovat konvekseja monikulmioita. Sallimalla sellaisia kulmia, jotka "kääntyvät sisäalueen ulkopuolelle", kasvaa variaatioiden lukumäärä suuresti.

### Kolmio
Kolmiossa sisäkulmien summa on 180°. Jokaiselle kulmalle riittää siitä 60°. Johtuen kolmion yksinkertaisesta rakenteesta, on tämän muotoisia kolmioita vain yksi. Tasasivuinen kolmio on tasakulmaisena myös säännöllinen kolmio.

Triangle.Equilateral.svg|Tasasivuinen kolmio
Rect Geometry.png|Suorakulmio
Square definition.svg|Neliö


### Nelikulmio
Konveksissa nelikulmiossa sisäkulmien summa on 360° ja se jaettuna neljälle kulmalle antaa sisäkulmaksi 90°. Näitä kutsutaan suorakulmaisiksi nelikulmioiksi eli suorakulmioiksi, koska niillä on vain suoria kulmia. Sellainen suorakulmio, jonka sivut ovat saman pituisia, kutsutaan neliöksi ja se on siten säännöllinen nelikulmio.

Mielenkiintoinen poikkeus syntyy ajatuksesta, että yksi kulma olisi 270°. Silloin muidenkin kulmien olisi oltava sama
270° ja kuvioksi syntyy "nurinkurinen" suorakulmio.

### Viisikulmio
Konveksissa viisikulmiossa sisäkulmien summa on 540°, joka antaa kulmille 108°.

Regular polygon 5 annotated.svg|Säännöllinen viisikulmio
Equiangular pentagon 01.svg|Tasakulmainen viisikulmio
Equiangular pentagon 02.svg
Equiangular pentagon 03.svg
Equiangular pentagon 04.svg


### Kuusikulmio
Konveksissa kuusikulmiossa sisäkulmien summa on 720°, joka antaa kulmille 120°.

Regular polygon 6 annotated.svg|Säännöllinen kuusikulmio
Academ This hexagon has a center.svg|Itseään leikkaava tasakulmainen kuusikulmio.


## Lähteet
### Viitteet

## Aiheesta muualla
* Cut-the_Knot: Equiangular Polynomy
Broadchurch

**Broadchurch** on  brittiläinen rikossarja, jonka on luonut Chris Chibnall. *Broadchurch* alkoi ITV-kanavalla 4. maaliskuuta 2013. Suomessa MTV3 aloitti sarjan esittämisen 19. syyskuuta 2013.

Sarja sijoittuu kuvitteelliseen Broadchurchin pikkukaupunkiin Dorsetissa, Englannin etelärannikolla. Rannalta jyrkänteen alta löydetään 11-vuotiaan Danny Latimerin ruumis, ja rikostutkinta lankeaa kaupunkiin vastikään saapuneen rikoskomisario Alec Hardyn (David Tennant) vastuulle. Hänen apunaan on paikallinen ylikonstaapeli Ellie Miller (Olivia Colman), jolle murhan uhri on entuudestaan hyvin tuttu. Poliisien ohella sarja seuraa uhrin perheen ja koko yhteisön selviytymistä rikostutkinnan aikana.

*Broadchurch* sai hyvän vastaanoton: sarja sai kolme BAFTA-gaalassa vuonna 2014 sarja voitti parhaan draamasarjan, parhaan naispääosan esittäjän (Olivia Colman) ja parhaan sivuosan esittäjän (David Bradley) BAFTA-palkinnot.

ITV vahvisti huhtikuussa 2013 tuottavansa sarjasta toisen kauden. Toinen kausi esitettiin Britanniassa keväällä 2015, ja Suomessa syksyllä 2015. Tennant ja Colman sekä suurin osa muista ensimmäisen kauden näyttelijöistä jatkoivat sarjassa myös toisella kaudella. Uusia näyttelijöitä toisella kaudella ovat muun muassa Marianne Jean-Baptiste, James D'Arcy, Eve Myles sekä Charlotte Rampling.

Heti toisen kauden esittämisen jälkeen ITV ilmoitti tilanneensa sarjasta myös kolmannen kauden. Se esitettiin keväällä 2017. Kolmas kausi keräsi Britanniassa lähes 11 miljoonaa katsojaa, tehden siitä ITV:n katsotuimman rikosdraamasarjan.

Mystery Tribune -lehti listasi *Broadchurchin* maailman kaikkien aikojen viidenneksi parhaaksi rikossarjaksi.

## Rooleissa

## Jaksot
### 1. tuotantokausi

|}

### 2. tuotantokausi

|}

## Sovitukset
Fox tuotti sarjasta yhdysvaltalaisen sovituksen, jonka pääosaa näytteli alkuperäisversion tavoin David Tennant. Foxin sarja on nimeltään *[[Gracepoint]]*. Se ei kerännyt kuitenkaan riittävästi katsojia katsojia eikä vuonna 2014 esitetylle ensimmäiselle tuotantokaudelle tehty jatkoa. Ensimmäisen kauden keskikatsojamäärä oli 3,635 miljoonaa katsojaa. Tästä huolimatta David Tennant voitti sarjasta *paras päänäyttelijä uudessa sarjassa* People’s Choice Award -palkinnon.

Myös Ranskalainen France 2 -kanava aikoo tehdä sarjasta oman version, nimeltään *Malatarra*.

## Lähteet
Rationaalijuurilause

**Rationaalijuurilause** tai **rationaalijuuritesti** kertoo, millaisia rationaalijuuria kokonaislukukertoimisella polynomiyhtälöllä

:f(x) = a_n x^n +a_{n-1}x^{n-1}+ \cdots + a_1 x + a_0 = 0 

voi olla.

Lause sanoo, että jos *a*0 ja *a**n* eivät ole nollia, ja yhtälöllä on rationaalijuuriratkaisu \tfrac{p}{q}, missä syt (p,q)=1, niin *p* jakaa kertoimen *a*0 ja q jakaa kertoimen *a**n*.

## Todistus

Olkoon \frac{p}{q} yhtälön f(x) = a_n x^n + \cdots + a_1 x + a_0 juuri ja kertoimet an,an-1,...,a0 kokonaislukuja.

Tällöin pätee f\left(\tfrac{p}{q}\right) = a_n\left(\tfrac{p}{q}\right)^n + a_{n-1}\left(\tfrac{p}{q}\right)^{n-1} + \cdots + a_1\left(\tfrac{p}{q}\right) + a_0 = 0. Siirtämällä vakiotermi *a*0 toiselle puolelle yhtälöä ja kertomalla puolittain termillä *q*n saadaan yhtälö muotoon

:\qquad p(a_np^{n-1} + a_{n-1}qp^{n-2} + \cdots + a_1q^{n-1}) = -a_0q^n.

Nyt siis p jakaa tulon -a_0q^n. Koska p:n ja q:n suurin yhteinen tekijä on 1, p ei jaa q:ta eikä myöskään lukua qn. Siis p jakaa luvun a0. 

Siirtämällä korkeimman asteen termi oikealle puolelle voidaan päätyä vastaavasti yhtälöön
:\qquad q(a_{n-1}p^{n-1} + a_{n-2}qp^{n-2} + \cdots + a_0q^{n-1}) = -a_np^n,
josta puolestaan voidaan päätellä, että luvun q täytyy jakaa luku an. 

## Esimerkki
Tarkastellaan yhtälöä P(x) = 3x^3-7x^2+4 ja tutkitaan, onko sillä rationaalijuurta p/q. Rationaalijuurilauseen perusteella p jakaa vakiotermin 4 ja q jakaa korkeimman asteen termin 3. Nyt siis p \in \{\pm1,\pm2,\pm4\} ja q \in \{\pm1,\pm3\}. Yhdistämällä tiedot voidaan päätellä mahdollisen rationaalijuuren kuuluvan joukkoon \{\pm1,\pm2,\pm4,\pm\tfrac{1}{3},\pm\tfrac{2}{3},\pm\tfrac{4}{3}\}. Sijoittamalla juuret yhtälöön voidaan kokeilemalla huomata, että P(2)=P(1)=P(-\tfrac{2}{3})=0. Yhtälön rationaalijuuret ovat siis 1, 2 ja −2/3.

Rationaalijuurilause rajaa tarkasti, mitkä rationaaliluvut voivat olla yhtälön juuria. Yhdenkään näistä ei kuitenkaan tarvitse olla yhtälön juuri, sillä esimerkiksi yhtälöllä Q(x)=x^5+3=0 ei ole rationaalijuuria. Rationaalijuuritestin perusteella sen ainoat rationaalijuuret voisivat olla 1, −1, −3 ja 3, mutta kuitenkin Q(1)= 4, Q(−1)= 2, Q(3)=246 ja Q(−3) = −240. 

## Algebrallinen yleistys
Rationaalijuurilause pätee myös muille algebrallisille rakenteille kuin kokonaisluvuille ja rationaaliluvuille. Ylempänä esitetty todistus pätee jokaiselle tekijöihinjakorenkaan *R* polynomirenkaan *R*[*X*] alkiolle, kun tutkitaan polynomin juuria *R*:n osamääräkunnassa K.

## Lähteet

## Aiheesta muualla
* http://en.wikipedia.org/wiki/Rational_root_theorem
Alexander von Falkenhausen

**Alexander von Falkenhausen** (1878–1966) (myös *Alexander Freiherr von Falkenhausen*) oli jalkaväenkenraali sekä Belgiaan ja Pohjois-Ranskaan sijoitettujen saksalaisjoukkojen ylipäällikkö toisen maailmansodan aikana. Ennen sotaa hän toimi pitkään Saksan sotilastehtävissä Itä-Aasiassa, muun muassa Kiinan sotilasjohtaja Tšiang Kai-šekin neuvonantajana.

Toimiessaan Belgian ja Pohjois-Ranskan miehitysjoukkojen ylipäällikkönä (1940–1944) Falkenhausen pyrki aluksi noudattamaan natsipolitiikkaa. Tammikuussa 1942 hän kuitenkin liittyi Adolf Hitleriä vastaan suunnattuun salahankkeeseen. Hän oli yhteydessä Erwin Rommeliin ja Günther von Klugeen saadakseen heidätkin mukaan suunnitelmaan, ja pitkän suostuttelun jälkeen se onnistuikin. Heinäkuun 20. päivän salaliiton epäonnistuttua 1944 Falkenhausen pidätettiin ja lähetettiin Dachauhun, mistä amerikkalaiset vapauttivat hänet 4. toukokuuta 1945. Vuonna 1951 belgialainen tuomioistuin tuomitsi hänet 12 vuodeksi pakkotyöhön miehitysajan tapahtumien vuoksi, mutta hänet vapautettiin pian Hitlerin-vastaisen toiminnan ja belgialaisten suojelemisen takia.

## Lähteet
Juho Pöksyläinen

**Juho Pöksyläinen** (9. joulukuuta 1858 Kiuruvesi – 3. heinäkuuta 1939 Kiuruvesi) oli yläsavolainen talonpoika. Hän oli myös historian ja sukututkimuksen harrastaja, joka tunnetaan kirjoittamastaan Kiuruveden asutushistoriaa käsittelevästä teoksesta sekä ajankohtaan ja olosuhteisiin nähden laajasta, yli 700 nidettä käsittäneestä kotikirjastostaan. Ainoastaan kiertokoulua käynyt Pöksyläinen oli laajasti sivistynyt ja toimi muun muassa kunnan rahastonhoitajana, kunnallislautakunnan puheenjohtajana, kunnan tilintarkastajana ja eri lautakuntien jäsenenä.

Pöksyläistä sanottiin Suomen sivistyneimmäksi talonpojaksi. Hän oli mukana Kiuruveden kunnalliselämässä kuntakokouksen jäsenenä ja kunnallislautakunnan esimiehenä. Pöksyläinen oli myös Rapakkojoen kansakoulun johtokunnan jäsen sekä Haapajoen Mylly- ja sahaosuuskunnan ja Kilpijoen osuusmeijerin hallitusten jäsen. Hän ajoi Iisalmen-Ylivieskan rautatien rakentamista ja maantieyhteyksien rakentamista Kiuruvedelle. Pöksyläinen tutki Kiuruveden asutushistoriaa ja varhaisia maanomistusoloja,laati tarkan Kiuruveden pitäjän kartan sekä keräsi kansantarinoita ja -muistelmia.

Juho Pöksyläinen menetti nimissään olleen 62 hehtaarin Läävän tilan Kiuruveden säästöpankin järjestämässä pakkohuutokaupassa huhtikuussa 1931. Tilalle oli rakennettu suurnavetta Hypoteekkiyhdistykseltä saadulla lainalla, joka oli velkaannuttanut tilan, lisäksi säästöpankki tarvitsi nopeasti varoja peittääkseen pankin kassanhoitajan tekemän kavalluksen. Pöksyläinen joutui muuttamaan vuonna 1914 kuolleen Olga-sisarensa kotiin Heikkilän taloon, jossa hän vietti viimeiset vuotensa.

## Lähteet
* 
* 
* 
* 
### Viitteet

## Aiheesta muualla
* 
*
Stanislaus Kobierski

**Stanislaus Kobierski** (13. marraskuuta 1910 Düsseldorf Saksa - 18. marraskuuta 1972 Düsseldorf) oli saksalainen jalkapalloilija. Seuratasolla hän edusti Fortuna Düsseldorfia ja pelipaikaltaan Kobierski oli hyökkääjä. Seuransa mukana hän oli voittamassa myös Saksan mestaruutta vuonna 1933.

Saksan jalkapallomaajoukkueessa Kobierski pelasi vuosien 1931–1941 aikana kaikkiaan 26 ottelua, joissa viimeisteli yhdeksän maalia. Hän edusti Saksaa myös vuoden 1934 MM-kilpailuissa.

## Lähteet
Stig Hästö

**Stig Herman Hästö**  (13. syyskuuta 1918 Pori – 14. syyskuuta 1997 Espoo) oli suomalainen teollisuusjohtaja, oppiarvoltaan varatuomari. Hän sai vuorineuvoksen arvon 1970. Hän oli Finlaysonin toimitusjohtaja 1962–1978, sen johtokunnan puheenjohtaja 1978–1979, Suomen Työnantajain Keskusliiton puheenjohtaja  1977–1979, Teollisuuden Keskusliiton puheenjohtaja 1979–1983.

## Julkaisuja
* *Vuoden kertyvät, pilvet haihtuvat* (muistelmat),  WSOY, 1987 
* *Syreenit kukkivat vielä* (muistelmat),  WSOY, 1989 

## Lähteet
Naratšjärven taistelu

**Naratšjärven taistelu** oli ensimmäisen maailmansodan aikana maalis-huhtikuussa 1916 Naratšjärvellä Valko-Venäjällä käyty taistelu Saksan ja Venäjän välillä. Taistelu alkoi venäläisten hyökkäyksenä, mutta päättyi lopulta heidän tappioonsa raskain menetyksin.

## Tausta
Venäläisten päätöksen taustalla ryhtyä hyökkäykseen oli Verdunin taistelu, jonka häviämisen uhka sai Ranskan Joseph Joffren painostamaan muita ympärysvaltoja ryhtymään hyökkäyksiin keskusvaltoja vastaan. Venäjän ohella hyökkäykseen ryhtyi tosin vain Italia, jolla silläkään ei ollut menestystä. Venäläiset päättivät suorittaa oman hyökkäyksensä Valko-Venäjällä. Suunnitelmana oli vapauttaa saksalaisille menetetyt alueet Baltian provinsseissa. Hyökkäysalueella oli vain noin 75&nbsp;000 saksalaista 300&nbsp;000 venäläistä vastaan. Venäläiset joukot olivat kuitenkin melko kokemattomia ja tämän puutteen korjaamiseksi hyökkäyksen tueksi asetettiin 1&nbsp;000 tykkiä. Aikanaan tämä tarkoitti suurinta tykkikeskitystä taistelussa.

## Taistelu
Venäläiset avasivat tulen 18. maaliskuuta tykistökeskityksellä, joka kesti yli kaksi päivää. Venäläisten tuli oli kuitenkin epätarkkaa ja suuri osa saksalaisten puolustusasemista ja etenkin konekivääreistä säilyi ehjinä. Tykistökeskityksen jälkeen seurasi jalkaväen hyökkäys yöllä, jotta kokemattomat joukot saisivat pimeydestä enemmän suojaa. Tästä huolimatta saksalaisten konekiväärit tekivät suurta tuhoa hyökkäysmuodostelmissa, jotka olivat pimeyden takia tavallista tiheämmät, jotta joukot eivät eksyisi toisistaan. Hyökkäystä haittasivat myös keväiset sateet, jotka muuttivat maaston mutaiseksi. Kaksi venäläisten ensimmäistä hyökkäysaaltoa voitettiin, mutta kolmannen onnistui vallata pieni osa saksalaisten puolustuslinjasta. Sekin kuitenkin menetettiin saksalaisten vastahyökkäyksessä. Aamulla saksalainen tykistö pääsi puolestaan tulittamaan venäläisten paljastuneisiin asemiin.

Venäläiset olivat suoran hyökkäyksen tueksi aloittaneet kaksi muuta hyökkäystä pohjoisempana. Toisen tavoitteena oli painostaa Riiassa olleita saksalaisjoukkoja ja toisen piti tavoittaa Naratšjärvi. Naratšjärven hyökkäys onnistuikin sumun avulla saavuttamaan järven rannat. Saksalaiset kuitenkin toipuivat hyökkäyksestä ja löivät venäläiset. Riian hyökkäys ei puolestaan edennyt ollenkaan. Saksalaiset valloittivat kaikki hyökkäyksissä menettämänsä alueet takaisin huhtikuun loppuun mennessä.

## Seuraukset
Naratšjärven taistelu oli venäläisille kaikin puolin suuri tappio. Naratšjärvellä he menettivät noin 70&nbsp;000 miestä ja Riian hyökkäyksessä vielä 30&nbsp;000. Saksalaiset menettivät vähemmän kuin 20&nbsp;000 miestä. Saksalaisten ei myöskään tarvinnut siirtää joukkoja alueelle pois Verdunin taistelusta, mikä oli alun perin ollut yksi venäläisten hyökkäyksen päämääristä. Saksalaisiin käydyt taistelut vaikuttivat kuitenkin harhaanjohtavasti. He eivät uskoneet venäläisten pystyvän nopeasti uusiin hyökkäyksiin ja keskittyivät länsirintamalle. Venäläiset ryhtyivät kuitenkin taistelun jälkeen Brusilovin hyökkäykseen.

## Lähteet
Arctic Sunrisen tapaus 2013

**Arctic Sunrisen tapaus** oli syyskuussa 2013 pidätyksiin ja Arctic Sunrise -aluksen haltuunottoon päättynyt Greenpeacen järjestämä mielenosoitus arktista öljynporausta vastaan Petšoranmerellä Venäjän pohjoispuolella. Mielenilmaisu liittyy Greenpeacen Save the Arctic -kampanjaan.

Jo elokuussa 2012 Gazpromin öljylautta Prirazlomnajalla oli Greenpeacen mielenosoitus. Varhain syyskuun 18. päivän 2013 aamulla kaksi Greenpeacen aktivistia, suomalainen Sini Saarela ja sveitsiläinen Marco Weber, yrittivät nousta kumiveneistä öljylautta Prirazlomnajaan. Venäjän rannikkovartiosto keskeytti toimenpiteen ja pidätti lautalle nousemassa olleet kaksi henkilöä. Pidätyksen tiellä olleiden ympäristöjärjestön kumiveneiden läheisyyteen ammuttiin 11 varoituslaukausta, jolla ne häädettiin pois kiipeilijöiden luota. Seuraavana päivänä venäläiset rannikkovartioston joukot nousivat helikoptereista porauslautan lähialueella poistumiskäskyä uhanneelle Greenpeacen laivalle. Greenpeacen edustajan mukaan porauslautta sijaitsi kansainvälisillä vesillä ja heidän oma tukialuksensa Arctic Sunrise pysytteli tästä usean sadan metrin päässä. Greenpeacen alus hinattiin Murmanskiin. Siellä kaikki laivalla olleet 30 henkeä saivat syytteen merirosvouksesta ja määrättiin tutkintavankeuteen kahdeksi kuukaudeksi. Aluksella 28 ympäristöjärjestön edustajan toimintaa dokumentoineet valokuvaaja ja videokuvaaja saivat saman syytteen. Alustava syyte annettiin Venäjän rikoslain yleistä turvallisuutta vastaan koskevia rikoksia käsittelevän 24. luvun merirosvousta käsittelevän 227. pykälän perusteella.

Laivan kapteenina toimi Peter Willcox, joka on ollut kapteenina myös Rainbow Warriorilla.

Hollanti päätti aloittaa lokakuun alussa oikeustoimet Venäjää vastaan Arctic Sunrisen ja laivalla olleen 30 aktivistin vapauttamiseksi. Kaikki aktivistit vapautettiin vankilasta takuita vastaan ja lopulta myös joulukuun lopulla 2013 armahdettiin kokonaisuudessa heitä koskevista syytteistä.

Joulukuussa 2013 brittiläisen *[[The Guardian]]* -lehden toimittajat valitsivat Weberin ja Saarelan ehdokkaiksi lehden vuoden henkilöksi. Lehden äänestys jäi osallistujamäärältään melko marginaaliseksi, sillä vain noin 2&nbsp;000 henkeä osallistui äänestykseen. Tässä äänestyksessä ympäristöaktivistit sijoittuivat kuitenkin toiselle sijalle heti Edward Snowdenin jälkeen 314 kannatusäänellään.

## Katso myös
*Rainbow Warriorin tapaus

## Lähteet
Kyllikki Härkäpää

**Kyllikki Margareta Härkäpää**, o.s. *Nurminen* vuoteen 1959, (14. maaliskuuta 1921 Turku – 1. kesäkuuta 1998 Helsinki) oli suomentaja, joka suomensi vuodesta 1945 alkaen ranskan- ja ruotsinkielistä kirjallisuutta, muun muassa Stendhalia, Tito Collianderia, Bo Carpelania ja Tove Janssonia.

## Palkinnot
* Valtion kääntäjäpalkinto 1972, 1979, 1986
* Kordelinin palkinto 1978
* WSOY:n kirjallisuussäätiön tunnustuspalkinto 1984
* Svenska kulturfondenin palkinto 1989
* Mikael Agricola -palkinto: 1991

## Lähteet
*  (vanhentunut linkki)

### Viitteet
Ivica Dačić

**Ivica Dačić** (, s. 1. tammikuuta 1966 Prizren, Kosovon SA, Serbian ST, Jugoslavia) on serbialainen poliitikko. Dačić on ollut Serbian ulkoministeri ja varapääministeri huhtikuusta 2014 alkaen ja sitä ennen pääministeri 27. heinäkuuta 2012 lähtien ja sisäministeri 7. heinäkuuta 2008 lähtien. Hän oli Serbian varapääministeri myös 2008–2012.

## Lähteet

## Aiheesta muualla
Voitonlippu Berliinin valtiopäivätalon katolla

**Voitonlippu Berliinin valtiopäivätalon katolla** on neuvostoliittolaisen valokuvaajan Jevgeni Haldein vuonna 1945 ottama valokuva. Se esittää puna-armeijan sotilasta nostamassa Neuvostoliiton lippua Berliinin valtiopäivätalon katolle. Stalin oli saanut ajatuksen valokuvasta aikaisemmin saman vuoden helmikuussa otetusta kuvasta Iwo Jiman lipunnosto, jossa amerikkalaiset sotilaat pystyttävät Yhdysvaltain lippua Iwo Jiman saarella.

## Taustaa
Kuvan väitettiin otetun vapunaattona 30. huhtikuuta 1945, jolloin Berliinin taistelu oli aivan loppuvaiheessaan. Propagandasyistä Neuvostoliitolle oli tärkeää, että valtiopäivätalo olisi saatu vallattua ennen vappua. Saksalaisten sitkeästä vastarinnasta johtuen se kuitenkin onnistui vasta 2. toukokuuta, jolloin myös kaupunkia puolustaneet Saksan joukot antautuivat.

Huhtikuun 30. päivänä neuvostoliittolaiset lentokoneet pudottivat valtiopäivätalon katolle erilaisia lippuja. Taistelujen aikana onnistui 23-vuotias puna-armeijan sotilas Mihail Minin nostamaan yhden Neuvostoliiton lipun katolla olevan veistoksen päälle noin kello 22.40. Pimeyden vuoksi tilanteesta ei kuitenkaan saatu otettua valokuvaa ja saksalaiset puolestaan poistivat lipun aamun valjettua. Haldei otti oman kuvansa saksalaisvalmisteisella Leica III rangefinder -kameralla taisteluiden tauottua 2. toukokuuta. Se julkaistiin ensimmäistä kertaa 13. toukokuuta Ogonjok-lehdessä. Tilanteesta on myöhemmin julkaistu myös useita muita Haldein ottamia kuvia, mutta tunnetuin on käsitelty kuva, jossa lipunnostajan lisäksi näkyvät häntä tukevan sotilaan kädet.

## Kuvan henkilöt
Virallisen selityksen mukaan lipun pystyttivät georgialainen kersantti Meliton Kantaria, venäläinen sotamies Mihail Jegorov sekä ukrainalainen poliittinen upseeri Aleksei Berest. Heistä tehtiin lipun pystyttäjiä ilmeisesti poliittisista syistä, kahden suurimman neuvostotasavallan sekä Stalinin kotiseudun Georgian edustajina. Jevgeni Haldei paljasti kuitenkin myöhemmin, että lipun todellinen nostaja oli 18-vuotias ukrainalainen sotamies Aleksei Kovaljov ja kaksi muuta paikalla ollutta olivat kersantti Abdulhakim Ismailov Dagestanista sekä sotamies Leonid Goritšev Valko-Venäjältä.

## Muokkaus
Valokuvaa muokattiin ennen julkaisua kahdella tapaa. *[[Ogonjok]]*-lehden päätoimittaja huomasi, että kuvassa näkyvällä Ismailovilla oli kello molemmissa ranteissaan. Koska kaksi saattoi viitata siihen, että hän olisi varastanut toisen, poistettiin se kuvasta. Joidenkin väitteiden mukaan kyseessä olisi kuitenkin ollut ranteessa pidettävä kompassi, jollaisen käyttö oli yleistä puna-armeijan sotilailla. Haldei myös yhdisti toisesta valokuvasta sen taustalle savua, jotta lipunnostoa esittävä kuva näyttäisi dramaattisemmalta.

## Katso myös
* Lipunnosto kolmen valtakunnan rajapyykille

## Lähteet
Minskin kaupungintalo

**Minskin kaupungintalo** (, ) on Valko-Venäjän pääkaupunki Minskin keskustassa, Itsenäisyyden aukiolla sijaitseva kaupunginjohdon käyttämä rakennus. Tämä arkkitehtien Sergei Musinsky ja Georgi Sysojev suunnittelema hallintorakennus rakennettiin vuosina 1963–1964. Rakennuksessa työskentelevät sekä Minskin kaupunginhallitus että -valtuusto. 

## Lähteet

## Aiheesta muualla
*Zdanije Ispolnitelnigo komiteta Minskogo gorodskogo Soveta narodnyh deputatov (Mingorispolkom)   (sovarch.ru)
*Ploštšad Nezavisimosti   (minsk-old-new.com)
Mauno Hermunen

**Mauno Sakari Hermunen** (s. 26. maaliskuuta 1988 Vantaa) on suomalainen supermotokuljettaja.

Hermunen voitti vuonna 2013 Supermoton maailmanmestaruuden. Kausilla 2012 ja 2014 hän ajoi MM-hopealle ja kaudella 2010 MM-pronssille.
 
## Ura

Hermunen aloitti motocrossin ajamisen kolmevuotiaana. Lopullisesti hän siirtyi crossista supermotoon vuonna 2007, ja seuraavana vuonna ajoi jo uransa ensimmäiset MM-osakilpailut.

Maailmanmestaruutensa jälkeen syyskuussa 2013 Hermunen ilmoitti aikovansa siirtyä ajamaan joukkuekilpailuissa Bulgarian lipun alla. Syyksi hän kertoi Suomen moottoriliiton taloudellisen tuen puutteen. Saman vuoden lokakuussa Hermunen sai Bulgarian passin, jolloin Suomen moottoriurheiluliitto antoi hänelle starttiluvan Bulgarian joukkueessa. Vuoden 2013 joukkueiden MM-kilpailussa Bulgaria sijoittui toiseksi. Vuoden 2014 joukkueiden MM-kilpailussa Hermunen ajoi Suomen joukkueessa, joka sijoittui neljänneksi.

## Lähteet
I Got It Bad (and That Ain’t Good)

**I Got It Bad (and That Ain’t Good)** on Duke Ellingtonin säveltämä ja Paul Francis Websterin sanoittama jazzstandardi vuodelta 1941. Kappaleen esitti ensimmäistä kertaa Ivie Anderson musikaalirevyyssä *Jump for Joy* ja sen on äänittänyt suuri määrä jazzartisteja, mukaan lukien Benny Carter, Benny Goodman, Keith Jarrett, Thelonious Monk, Oscar Peterson ja McCoy Tyner.

Sävellys on G-duurissa ja kappaleen rakenne on 32 tahdin AABA. Kappaletta pidetään jazzstandardien joukossa vaikeana laulaa, koska melodia vaatii laulajalta oktaavin ja tritonuksen äänialaa.

## Lähteet
Sreeni Pattathanam

**Sreeni Pattathanam** (s. 1954) on intialainen, Keralan osavaltiosta kotoisin oleva skeptikko. Hän on ateisti. Euroopassa hänet tunnetaan parhaiten Äiti Ammaa kohtaan esittämästään kritiikistä. Hän on työskennellyt poliisina, toimittajana sekä opettajana.

Teoksessaan *Matha Amritanandamay: Divya Kathahalun Yatharthyam* (Matha Amritanandamay: pyhiä tarinoita ja tosiasioita) Sreeni Pattathanam kritisoi Äiti Amman väitettyjä ihmetekoja ja liittää hänet viiteen selittämättömään kuolemantapaukseen. Lisäksi teoksessa kerrotaan Äiti Amman henkilökohtaisesta elämäntyylistä.

Äiti Amman asianajaja on yrittänyt haastaa Sreeni Pattathanamin oikeuteen tämän teoksen loukkaavaksi väitetystä sisällöstä. Keralan osavaltion oikeuslaitos ei ole kuitenkaan suostunut käsittelemään asiaa. 
## Lähteet

## Aiheesta muualla
*http://www.petiononline.com/sreenida/petition.html
*http://nastiknation.org/product/mata-amritanandamayi-the-death-of-her-own-brother-and-other-mysterious-stories/
Ludwigslust-Parchim

**Ludwigslust-Parchim** on piirikunta Mecklenburg-Etu-Pommerin osavaltiossa Pohjois-Saksassa. Piirikunnan pinta-ala on 4&nbsp;752 neliökilometriä ja asukasluku 212&nbsp;373 vuonna 2012. Piirikunta luotiin 2011 yhdistämällä entiset Parchimin ja Ludwigslustin piirikunnat.

Ludwigslust-Parchim rajautuu pohjoisessa Nordwestmecklenburgin piirikuntaan ja Schwerinin kaupunkipiiriin, koillisessa Rostockin piirikuntaan ja idässä Mecklenburgische Seenplatten piirikuntaan. Etelässä se rajautuu Brandenburgin ja Ala-Saksin osavaltioihin, ja lännessä Schleswig-Holsteinin osavaltioon.

## Lähteet

## Aiheesta muualla

* Piirikunnan verkkosivut  kreis-swm.de
Erwin Kremers

**Erwin Kremers** (s. 24. maaliskuuta 1949 Mönchengladbach Saksa) on aktiiviuransa jo lopettanut saksalainen jalkapalloilija. Pelipaikaltaan hän oli hyökkääjä. Myös hänen kaksosveljensä, Helmut Kremers, on entinen jalkapalloilija. He olivatkin ensimmäiset kaksoset, jotka ovat koskaan pelanneet Bundesliigassa.

## Ura seurajoukkueessa
Jalkapallon pelaamisen Kremers aloitti Borussia Mönchengladbachin juniorijoukkueissa. Seuran edustusjoukkueen mukana hän pääsi pelaamaan vuosien 1967-1969 aikana kaikkiaan 24 ottelua, joissa teki yhden maalin. Tämän jälkeen Kremers siirtyi edustamaan Kickers Offenbachia, jonka riveissä pelasi vuosina 1969-1971 yhteensä 25 ottelua ja teki pelaamissaan otteluissa kymmenen maalia. Aktiiviuransa loppuvaiheet, eli vuodet 1971-1979 Kremers edusti FC Schalke 04:ää. Näiden vuosien aikana hänen tililleen kertyi 212 ottelua, joiden aikana hän onnistui maalinteossa 50 kertaa.

## Ura maajoukkueessa
Länsi-Saksan jalkapallomaajoukkueessa Kremers pelasi vuosien 1972-1974 aikana 15 ottelua, onnistuen maalinteossa kolme kertaa. Hän oli mukana myös maansa edustusjoukkueessa vuoden 1972 EM-kilpailuissa.

## Lähteet
Ditioniitti

**Ditioniitti** (S2O42−) on yksi rikin oksoanioneista. Sen voidaan katsoa syntyvän pysymättömän ditionihapokkeen protolysoituessa. Ditioniitti-ionissa rikin hapetusluku on +III.

## Ominaisuudet ja valmistus
Diotioniitti-ionin rakenteessa poikkeuksellista muihin rikin oksoanioneihin on rikkiatomien välinen sidospituus, joka on ionissa 239 ppm (laskennallinen kahden rikkiatomin välisen sidoksen pituus on 208 ppm). Tämän vuoksi sidos on heikko ja rikkoutuu helposti. Rikkiatomeihin kiinnittyneet hapiatomit ovat kohdakkaisessa konformaatiossa toisiinsa nähden. Ditioniitti-ioni on tasapainossa SO2-•-radikaalianionin kanssa.

Ditioniitti-ioni on voimakas pelkistin ja teollisuudessa käytetään tähän tarkoitukseen paljon natriumditioniittia. Ditioniitti-ioni pelkistää muun muassa veteen liuenneen hapen ja eräät raskasmetalli-ionit, kuten Cu+, Ag+ ja Pb2+ pelkistyvät metalleiksi.  Ditioniitti-ioni myös disproportioituu happamissa liuoksissa helposti sulfiitti- ja tiosulfaatti-ioneiksi.

Ditioniitteja valmistetaan tyypillisesti pelkistämällä sulfiittiliuoksia hienojakoisen sinkin tai natriumin ja elohopean amalgaaman avulla tai sähkökemiallisesti. Teollisuudessa pelkistimenä voidaan käyttää myös natriumborohydridiä, jolloin diotioniittiioni muodostetaan *in situ*. Kidevedellisistä ditionaateista voidaan poistaa kuumentamalla kidevettä, mutta kidevedettömät ditioniitit hajoavat kuumennettaessa.

## Lähteet
Verla

**Verla** on kylä Kouvolassa, Jaalan ja Valkealan suuralueiden rajalla Pohjois-Kymenlaaksossa. Kylässä ja sen ympärillä toimii mm. Verlan seudun kyläyhdistys. Verlan postinumeroalueen (47850 Verla) väkiluku oli 132 vuonna 2024.

Verla on Pyörylän ja Vähä-Selänpään kylän entinen myllypaikka, jonka kosken rannalle perustettiin puuhiomo ensimmäistä kertaa 1872. Näin paikallinen asutus sai alkunsa. Nykyisin Verla on entinen tehdaskylä, jossa 1882–1964 toiminut puuhiomo ja pahvitehdas on museoitu ja liitetty UNESCOn maailmanperintöluetteloon. 

Verla sijaitsee pääosin entisen Jaalan kunnan eli nykyisen suuralueen puolella, mutta osa kylän rakennuksista on entisen Valkealan kunnan, nykyisen suuralueen puolella, sillä raja kulkee Vähä-Kamposen ja Suolajärven järvet yhdistävässä Kymijoen haarassa. Tätä samaista joenhaaraa pitkin kulki aikoinaan Ruotsin ja Venäjän valtion välinen raja Hattujen sodan 1741–1743 jälkeen vuoteen 1809 asti. Jokihaara Verlankoskeen virtaa Etelä-Savosta Vuohijärven kautta varsinaiseen Kymijokeen. Uittoreittinä se kuuluu Mäntyharjun reittiin. Kaupunginosajaossa Jaalan puoleinen alue kuuluu Jaalan kirkonkylään ja Valkealan puoleinen osa Selänpäähän. Verlan pienempiä naapurikyliä ovat vanha maatalouskylä Pyörylä, likeinen Nisus sekä Palojärvi ja Pahasaari. 

Myös Verlan seudun kyläyhdistys toimii osittain entisen Valkealan kunnan puolella alueella, joka on aiemminkin ollut Verlaa tai tiiviisti sidoksissa siihen. Alueella asuu vakituisesti noin 200 henkilöä, mutta kesäisin väkimäärä moninkertaistuu mökkiläisten ja museovieraitten myötä.

Verlan seutu valittiin Kymenlaakson vuoden kyläksi 2013.

## Kuvia

Tiedosto:Verlan ruukkikylän talli, öljyvarasto ja vaunuvaja D7.jpg|Verlan ruukkikylän talli
Tiedosto:Verlan ruukkikylän patruunan pytinki JB1 sillan takaa.jpg|Verlan ruukkikylän patruunan pytinki
Tiedosto:Verlan ruukkikylän seurantalo VB16.jpg|Verlan ruukkikylän seurantalo
Tiedosto:Verlan ruukkikylän myllymakasiini M2 takaa.jpg|Verlan ruukkikylän myllymakasiini


## Lähteet

## Kirjallisuutta
* Sutela, Inkeri (toim.): *Toimintaa ja elinkeinoja Verlan seudulla : Verlan seudun kyläkirja*. Verlan seudun kyläyhdistys, 2015. .

## Aiheesta muualla
* Verlanseudun www-sivut